ঝাংগিয়ে জাতীয় ভূ-উদ্যান
ঝাংগিয়ে জাতীয় ভূ-উদ্যান (সরলীকৃত চীনা: 张掖国家地质公园; প্রথাগত চীনা: 張掖國家地質公園; ফিনিন: Zhāngyè Guójiā Dìzhìgōngyuán) চীনের গানসুতে প্রিফেকচার-স্তরের শহরে, ঝাংগিয়ের মধ্যে সুনান এবং লিনজে কাউন্টিতে অবস্থিত একটি ভূ-উদ্যান। এটি ৩২২ বর্গকিলোমিটার (১২৪ মা২) এলাকা জুড়ে বিস্তৃত। স্থানটিকে ২৩ এপ্রিল, ২০১২ সালে আধা-জাতীয় ভূ-উদ্যান হিসেবে ঘোষণা করা হয় (অস্থায়ী নাম: ঝাংগিয়ে ড্যানজিয়া জিওপার্ক)। এটি অন-সাইট গ্রহণযোগ্যতা পরীক্ষায় উত্তীর্ণ হওয়ার পরে ২০১৬ সালের ১৬ জুন ভূমি ও সম্পদ মন্ত্রণালয় কর্তৃক আনুষ্ঠানিকভাবে "ঝাংগিয়ে জাতীয় ভূ-উদ্যান" হিসাবে মনোনীত করা হয়। রঙিন শিলা গঠনের জন্য পরিচিত, এটিকে চীনের সবচেয়ে সুন্দর ল্যান্ডফর্ম হিসেবে চীনা মিডিয়া আউটলেট দ্বারা ভোট দেওয়া হয়। সাইটটিকে ২০০৯ সালে ইউনেস্কো বিশ্ব ঐতিহ্য স্থান হিসাবেও নামকরণ করা হয় এবং এটি অনেক চীনা এবং আন্তর্জাতিক পর্যটকদের গন্তব্যস্থল।